Henrik Saluste

Henrik Saluste (kuni 1935. aastani Heinrich Vinkel; 19. juuli 1894 Lauli talu, Lullikatku küla, Torma vald – 17. september 1942 Zajarski vangilaager, Irkutski oblast) oli eesti põllumees ja omavalitsustegelane.

Saluste osales esimeses maailmasõjas ja Vabadussõjas, oli alates 1927. aastast Mihklirahva talu peremees, 1927–1940 Torma ja uue Torma valla vallavanem. 

Ta oli Torma Valla Vabatahtliku Tuletõrjeühingu juhatuse liige ja esimees ning Kaitseliidu Torma malevkonna juhatuse liige.

Ta arreteeriti NKVD poolt 13. juulil 1941 Tormas ning mõisteti 16. detsembril 1941 kümneks aastaks vangilaagrisse.

Tunnustus
1938 – Eesti Punase Risti V klassi teenetemärk.

Isiklikku
1921. aastal abiellus Henrik Saluste Marta Sanderiga (7. august 1891 Are vald, Pärnumaa – 10. juuni 1977 Torma; Torma Perenaiste Seltsi esinaine), kellega tal oli tütar Virve (abielus Vilberk, sündinud 28. detsembril 1935).

Eesti vallavanemad
Kaitseliidu Tartumaa maleva liikmed
Eesti tuletõrjujad
Vabadussõja veteranid
Eesti Punase Risti V klassi teenetemärgi kavalerid
Eesti represseeritud isikud
Sündinud 1894
Surnud 1942